《齐天乐 题紫霞女史画兰卷子》
清代·孙云鹤

绣床昼永杨花卷，金炉暗消香篆。燕影低帘，莺声绕树，睡起绿篆人懒。

沉沉深院。乍困倚熏笼，戏拈斑管。半响凝思，素绡闲向晚风展。

梅寒竹瘦菊淡，幽怀无著处，聊寄湘畹。浅晕微烘，纤豪侧吮，忘把口脂痕染。

风欹雨偃。似空谷幽人，这回重见。潇洒灵韵，楚江春正晚。

作者简介：浙江仁和人，字兰友，孙云凤妹，县丞金玮妻。善画，工填词，兼长骈体文，与云凤齐名。